Heger, Eduard, poslanec NR SR (2019-06-24):
Ďakujem pekne, pán predsedajúci. Kolegyne, kolegovia, tuto ma už budú naozaj zaujímať veľmi konkrétne odpovede, to prvé bolo len taká rozcvička. Takže ďakujem veľmi pekne. My dlho hovoríme o zlepšovaní podnikateľského prostredia, o kvalite, klesajúcej kvalite a o tom, aká je nevyhnutnosť zlepšovať podnikateľské prostredie. Hovoríme o tom, že je dôležité, aby sa naozaj aj malí a strední podnikatelia nadýchli, takže toto je všetko, čo tu, toto sú veci, ktoré prednášame tu v Národnej rade, a poukazujeme na to, že je veľmi dôležité podať pomocnú ruku aj práve malým a stredným podnikateľom. Vidíme, že aj prílev investícii je stále problémom a klesá a práve v tých regiónoch z..., by som povedal, najmenej rozvinutých alebo málo rozvinutých, je dôležité, aby tieto regióny dobiehali práve tie vyspelé regióny. Takže tuto je veľmi veľa, veľa práce, a preto je potrebné vychádzať teda v ústrety týmto ľuďom. Toto opatrenie, mohli by sme naňho pozrieť z viacerých pohľadov, áno, prirodzene, zníženie dane na 15 % je niečo, pretože naozaj sme v rámci regiónu, patríme medzi najvyššie dane, takže z tohto pohľadu toto opatrenie ako keby prináša posun. Môžme sa rozprávať o tom, keby sme sa chceli pozrieť na to z pohľadu jednoduchosti daňového systému, ktorý funguje najlepšie, keď je jednoduchý a prehľadný. Tu by sme možno našli nejaké veci, ktoré by úplne nezapadali do toho konceptu, ale mňa zaujíma jedna konkrétna vec. Pretože toto je jedno z tých opatrení toho balíčka, kde už sa ide hlbšie do vrecka rozpočtu. Už sa nebavíme o 8-6 mil., ako sme to videli doteraz, ale bavíme sa o sume rádovo 100 a viac miliónov. A ja sa chcem opýtať, kolegyne, kolegovia, pretože program stability, ktorý sme rokovali na tejto schôdzi, uvádza vo svojich cieľoch vyrovnané hospodárenie aj na ďalšie roky, a teda vieme, že tento balíček, keďže toto je jedno z tých opatrení a je naviazané na ďalšie, a predpokladám, že v rámci koalície to plánujete, schváliť všetko to, čo ste sa dohodli, stále nevieme úplne presnú sumu. Myslím, že posledná suma, ktorú sme počuli, bola 500 mil. eur. Takže moja otázka je, že ako to chcete vykompenzovať v rámci rozpočtu, ak chcete dosiahnuť zároveň vyrovnaný rozpočet, lebo ide tu o vaše slová, o slová vašej vlády, ktorá deklaruje aj vo svojich dokumentoch, že vyrovnaný rozpočet bude. Toto ja sa pýtam teraz na vaše slová, aby sme sa, aby som nedostal nejakú spätnú väzbu, že... A vy teraz hovoríte o... Nie, vy hovoríte o vyrovnanom rozpočte, teraz sa nebavme o tom, čo hovoríme my. Vy hovoríte o vyrovnanom rozpočte jedným dychom a zároveň druhým dychom hovoríte, že idete zaviesť takéto opatrenia. A ja sa pýtam, ak áno, dobre, tak potom, čo sa v tom rozpočte udeje na to, aby tieto opatrenia mohli byť každoročne, lebo to sú každoročné opatrenia. To nie je, že teraz robíme výnimočne jeden rok. Toto je vlastne každoročne, lebo je to zmena systému. Čiže každoročne sa bude, takáto suma vlastne bude v rozpočte chýbať, takže sa pýtam, že z čoho sa to bude kompenzovať, a toto je otázka, ktorú na vás mám pri tomto konkrétnom návrhu, ale budeme mať teda aj pri tých ďalších. Takže tu by som vás poprosil, aby ste veľmi konkrétne povedali aj ľuďom, že čím chcete zafinancovať ten výpadok, a vôbec sa nerozprávame o tom, či je to dobré, zlé, toto, teraz vôbec nemusíme sa o tom rozprávať. Zaujíma ma vyslovene, akým spôsobom to bude zabezpečené, lebo pri takomto návrhu, kde už to presahuje stovky miliónov, je zodpovedné, si myslím, od poslancov, aby povedali aj svojim kolegom, ktorí o tom budú hlasovať, ale aby povedali aj verejnosti, že z čoho chcú toto zafinancovať. Ďakujem, skončil som.